**Az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendelet**

A következő társadalmi szervezetektől érkezett észrevétel: Megyei Jogú Városok Szövetsége; Országos Környezetvédelmi Tanács; Magyar Közszolgáltatók Egyesülete; Környezetvédelmi Szolgáltatók és Gyártók Szövetsége; Hulladékgazdálkodók Országos Szövetsége

Az észrevételek kezelése megtörtént, a rendelet tervezetben átvezetésre kerültek a lényegesebb észrevételek. A haszonanyagot értékesítő szervezet kiválasztásának szabályait a rendelet tervezet nem tartalmazza, a hasznosító kiválasztása piaci alapon történik (legmagasabb ajánlott ár). Az EU-s célok teljesítése álláspontunk szerint az új hulladékgazdálkodási közszolgáltatási rendszerben is elérhető. Az új rendszerben a haszonanyag gazdálkodásnak köszönhetően várhatóan több hasznosítható hulladék fog a hasznosító létesítményekbe kerülni. Az új rendszerben a hulladékgazdálkodási közszolgáltatás összes közvetlen költsége megtérítésre kerül.

2016. március 7-én egy rendezvény keretében került bemutatásra az új hulladékgazdálkodási közszolgáltatási rendszer, melyen az érintettek részt vehettek és kérdéseket is feltehettek.

A minden negyedévet követő adatszolgáltatásra azért van szükség, mert a szolgáltatási díj számlázása negyedéves periódusban valósul meg. A csoportos adatszolgáltatás kérdésköre tisztázásra került.

A Koordináló szerv nem láthat el hatósági feladatot, feladata a hulladékról szóló 2012. évi CLXXXV. törvény által megállapított állami hulladékgazdálkodási közfeladat ellátására hozták létre. A rendelet tervezet átdolgozott változata már rendezi a társadalmi egyeztetés során tett észrevételeket.